ایستانبولدا اینشاسی داوام ائدن و دونیانین ان بؤیوک هاوا لیمانیندا ایشلرین 42 %-ی گؤرولدو.
اؤزل تلویزیون کانا‌لی‌نین پروقرامی‌نین قوناغی اولان اولاشدیرما، نقلیات، دنیزچیلیک و خبرلشمه ناظیری احمد آرسلان هاوا لیمانی تیکینتی‌سی‌نین 1-جی مرحله‌سی‌نین 2018-جی ایلین ایلک یاری‌سیندا تاماملاناجاغینی بیلدیردی.
لاییحه چرچیوه‌سینده اطرافدا یاشیللاشدیرما ایشلری‌نین آپاریلدیغینی وورغولایان آرسلان:"ایستانبول بوغازیندا آسیا و آوروپا قاره لرینی اوچونجو دفعه بیرلشدیرن یاوز سلطان سلیم بوغاز کؤرپوسو و 3-جی هاوا لیمانیندا بو گونه قدر 5 میلیونا یاخین آغاج اکدیک. لاییحه‌لر تاماملاندیغیندا 10 میلیونا یاخین آغاج اکیلمیش اولا‌جاق" دئدی.
هاوا لیمانی‌نین اینشاسیندا 2 مینی آغیر یوک ماشینی اولماقلا، 3 مین ایش ماشینی‌نین ایشلدیلدیگینی بیل‌دیرن آرسلان:"لاییحه‌ده حاضردا 23 مین نفر چالیشیر. باهاردان اعتباراً بو رقم 30 مینه قدر یوکسه‌له‌جک. 2018-جی ایلین ایلک یاری‌سیندا هاوا لیمانی‌نین 1-جی مرحله‌سی ایلده 90 میلیون نفره خیدمت ائده‌جک" ایفاده‌لرینی ایشلتدی.
آرسلان، اوچونجو هاوا لیمانی داها لاییحه مرحله سینده دونیا سویه‌سینده موکافات‌لار آلماغا باشلادیغینی سؤیله‌دی.
قئید ائدک کی، یئنی هاوا لیمانی‌نین ترمینال بیناسی آلمانیانین پایتاختی برلین-ده کئچن ایل کئچیریلن و دونیا میقیاسیندا تاساریمجی و معمارلاری بیر آرایا گتیرن فستیوالدا موکافات آلدی.
